OpenLLM-France/wikimedia huggingface dataset:
# Gulf Shores

Gulf Shores és una ciutat dels Estats Units a l'estat d'Alabama. Segons el cens del 2000 tenia 5.044 habitants.

## Demografia

Segons el cens del 2000, Gulf Shores tenia 5.044 habitants, 2.344 habitatges, i 1.544 famílies. La densitat de població era de 105,9 habitants/km².
Dels 2.344 habitatges en un 20,7% hi vivien nens de menys de 18 anys, en un 56,2% hi vivien parelles casades, en un 7% dones solteres, i en un 34,1% no eren unitats familiars. En el 26,7% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,15 i el nombre mitjà de persones que vivien en cada família era de 2,56.
Per edats la població es repartia de la següent manera: un 16,4% tenia menys de 18 anys, un 6,7% entre 18 i 24, un 24,8% entre 25 i 44, un 29% de 45 a 60 i un 23,1% 65 anys o més.
L'edat mediana era de 46 anys. Per cada 100 dones hi havia 97,3 homes. Per cada 100 dones de 18 o més anys hi havia 95,5 homes.
La renda mediana per habitatge era de 41.826 $ i la renda mediana per família de 51.862 $. Els homes tenien una renda mediana de 40.259 $ mentre que les dones 22.467 $. La renda per capita de la població era de 24.356 $. Aproximadament el 6,8% de les famílies i el 9,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Gulf Gate Estates

Gulf Gate Estates és una concentració de població designada pel cens dels Estats Units a l'estat de Florida. Segons el cens del 2000 tenia 11.647 habitants.

## Demografia

Segons el cens del 2000, Gulf Gate Estates tenia 11.647 habitants, 5.987 habitatges, i 2.981 famílies. La densitat de població era de 1.600,3 habitants/km².
Dels 5.987 habitatges en un 15,1% hi vivien nens de menys de 18 anys, en un 37,9% hi vivien parelles casades, en un 9% dones solteres, i en un 50,2% no eren unitats familiars. En el 41,9% dels habitatges hi vivien persones soles el 23,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,89 i el nombre mitjà de persones que vivien en cada família era de 2,54.
Per edats la població es repartia de la següent manera: un 13,3% tenia menys de 18 anys, un 5,8% entre 18 i 24, un 23,4% entre 25 i 44, un 23,3% de 45 a 60 i un 34,1% 65 anys o més.
L'edat mediana era de 51 anys. Per cada 100 dones de 18 o més anys hi havia 77,8 homes.
La renda mediana per habitatge era de 35.154 $ i la renda mediana per família de 44.716 $. Els homes tenien una renda mediana de 29.801 $ mentre que les dones 25.050 $. La renda per capita de la població era de 24.199 $. Entorn del 3,3% de les famílies i el 5,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gulf Gate Estates». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 2 agost 2010].
* ↑ «Geographic Comparison Table- Gulf Gate Estates». American Fact Finder. Oficina del Cens dels Estats Units, 12-01-2010.
# Harley Rodeka

Harley Rodeka (nascut el 26 de març de 1986) és un futbolista neozelandès que actualment juga com a centrecampista pel Hawke's Bay United del Campionat de Futbol de Nova Zelanda.

## Trajectòria esportiva

Rodeka inicià la seva carrera esportiva amb l'Otago United el gener de 2010. Va debutar amb l'equip el 28 de febrer en un partit contra el Canterbury United en què perderen 2 a 0 a English Park, Christchurch. Al llarg d'aquella temporada Rodeka tan sols jugà en un partit més.
La temporada següent va aconseguir marcar el seu primer gol pel club. Va marcar en el 46è minut en un partit contra el Waikato FC en un partit que acabaria empatat 2 a 2 el 15 de gener de 2011. Al llarg d'aquella temporada de la lliga va jugar en 11 partits.
Rodeka en la temporada 2011-12 va continuar amb l'Otago United i va jugar en 13 partits. A més, va aconseguir marcar un total de 5 gols pel club.
Rodeka va ser transferit al Hawke's Bay United a l'iniciar la temporada 2012-13.

## Referències

* ↑ (anglès) «Harley Rodeka – Player profile». Transfermarkt.co.uk. [Consulta: 25/03/2012.]
* ↑ (anglès) «Harley Rodeka – Player changes, player transfers». Transfermarkt.co.uk. [Consulta: 25/03/2012.]
* ↑ (anglès) Searle, Gavin: «Canterbury complete derby double over Otago Arxivat 2012-03-20 a Wayback Machine.». Campionat de Futbol de Nova Zelanda. [Publicació: 28/02/2010.] [Consulta: 25/03/2012.]
* ↑ (anglès) «Harley Rodeka – Performance data – 09/10». Transfermarkt.co.uk. [Consulta: 25/03/2012.]
* ↑ (anglès) Watson, Gordon Glen: «All square in four goal thriller Arxivat 2012-03-29 a Wayback Machine.». Campionat de Futbol de Nova Zelanda. [Publicació: 15/01/2011.] [Consulta: 25/03/2012.]
* ↑ (anglès) «Harley Rodeka – Performance data – 10/11». Transfermarkt.co.uk. [Consulta: 25/03/2012.]
* ↑ (anglès) «Harley Rodeka – Performance data – 11/12». Transfermarkt.co.uk. [Consulta: 25/03/2012.]
* ↑ (anglès) «ASB Premiership 2012-13 Media Guide». Campionat de Futbol de Nova Zelanda. [Consulta: 25/11/2012.]

## Vegeu també

* El futbol a Nova Zelanda

## Enllaços externs

* (anglès) Informació i estadístiques de Harley Rodeka a transfermarkt.co.uk
# Helena Norberg-Hodge

Helena Norberg-Hodge (Suècia, 1 de febrer de 1946) és una ecologista sueca fundadora de l'organització sense ànim de lucre Local Futures (abans coneguda com a International Society for Ecology and Culture) dedicada a la revitalització de la diversitat cultural i biològica i a l'enfortiment de les comunitats i economies locals.

## Trajectòria

Norberg-Hodge és autora del llibre Ancient futures (1991), sobre la tradició i les transformacions a la regió de l'Himàlaia de Ladakh. També és autora de Local is Our future (2019), en què defensa alternatives locals a l'economia global, que inclouen la creació de sistemes alimentaris locals sòlids i estructures democràtiques que puguin resistir eficaçment l'autoritarisme. Va cofundar amb Jerry Mander, Doug Tompkins, Vandana Shiva, Martin Khor i altres, el Fòrum Internacional sobre la Globalització el 1994.
Norberg-Hodge va produir i codirigir la pel·lícula documental The economics of happiness (2011), que exposa els seus arguments contra la globalització econòmica i a favor de la relocalització. El 1986 va ser guardonada amb el Right Livelihood Award per «preservar la cultura i els valors tradicionals de Ladakh contra l'embat del turisme i el desenvolupament». El 2012 va rebre el Goi Peace Award.

## Referències

* ↑ «Local Futures – Local Futures». Local Futures. [Consulta: 7 octubre 2017].
* ↑ «Local is Our Future book». LocalFutures.org. [Consulta: 24 febrer 2020].
* ↑ «La mayor parte de la humanidad quiere otro estilo de vida» (en castellà), 22-06-2020. [Consulta: 24 febrer 2022].
* ↑ «History – INTERNATIONAL FORUM ON GLOBALIZATION». Ifg.org. [Consulta: 7 octubre 2017].
* ↑ «About the film – Local Futures». Localfutures.org. [Consulta: 7 octubre 2017].
* ↑ «2012 Goi Peace Award Laureate». Goi Peace Foundation. [Consulta: 24 febrer 2020].
# Helena Ndume

Helena Ndume (Tsumeb) és una oftalmòloga namibiana, reconeguda per la seva tasca caritativa envers les persones amb malalties oculars a Namíbia. Fins al dia d'avui i gràcies a la seva feina, ha permès que aproximadament 30.000 cecs puguin rebre cirurgia ocular i tenir implants de lents intraoculars de franc. És actualment cap del servei d'Oftalmologia a l'Hospital Central de Windhoek, l'hospital més gran de Namíbia, i una dels sis únics especialistes oftalmòlegs namibians del país.
Helena Ndume va néixer a Tsumeb, a la regió d'Oshikoto. Estudià medicina a Alemanya, abans de tornar a Namíbia l'any 1989 per completar el seu internat mèdic. Més tard tornà a Alemanya per especialitzar-se en oftalmologia a la Universitat de Leipzig. Està casada i té un fill.
L'any 1995, participà en les accions de l'organització humanitària Surgical Eye Expeditions International començant un projecte a Namíbia. Durant l'agost 1997, el primer «camp de l'ull» va tenir lloc a Rundu, a la Regió de Kavango. Avui dia, s'organitzen entre quatre a cinc camps cada any a diferents llocs. Al llarg de sis anys, del 2001 al 2007, va ser vicepresidenta de la Creu Roja de Namíbia.
L'any 2009 va ser guardonada amb un premi humanitari de la Creu Roja pel seu treball en la recuperació de la vista d'aquells que havien esdevingut cecs per les cataractes. Ha fet de voluntària amb l'organització SEE Internacional des del 1995. Ha col·laborat mantenint consultes gratuïtes a clíniques oftalmològiques durant una setmana a Namíbia, generalment dues vegades a l'any. Aquestes clíniques van proporcionar tractaments quirúrgics gratuïts per a aproximadament 300 pobres, homes, dones, i nens.
Juntament amb el portuguès Jorge Sampaio, van ser els primers guanyadors del Premi Nelson Mandela de l'Organització de les Nacions Unides el 22 de juny de 2015. El guardó va ser: Per haver dedicat la seva vida al tractament de la ceguesa i de les malalties oculars al seu país i als països en desenvolupament. L'any 2018 va ser inclosa en el llistat 100 Women de la BBC.

## Referències

* ↑ «For those that have made the country proud», 22-03-2011. [Consulta: 28 octubre 2011].
* ↑ «Namibia's 'miracle doctor' brings gift of sight», 11-09-2011. [Consulta: 28 octubre 2011].
* 1 2 «NRCS honours a remarkable humanitarian». Namibia Red Cross Society. Arxivat de l'original el 21 de setembre 2011. [Consulta: 28 octubre 2011].
* 1 2 3 «Helena Ndume – ‘miracle doctor’ restoring eyesight», 07-10-2009. [Consulta: 28 octubre 2011].
* ↑ «The Namibia Red Cross Society shows "way forward" at 2007 AGM». Namibia Red Cross Society. Arxivat de l'original el 8 d’agost 2011. [Consulta: 28 octubre 2011].
* ↑ «SEE International - Namibia». Arxivat de l'original el 2015-06-12. [Consulta: 12 gener 2019].
* ↑ L'ONU anuncia els guanyadors de la primera edició del Preu de les Nacions Unides Nelson Mandela », Centre d'actualitats de l'ONU, 22 de juny de 2015.
* ↑ «General Assembly awards first-ever UN Nelson Mandela Prize to nationals of Namibia and Portugal», 22-06-2015. [Consulta: 10 gener 2019].
* ↑ «BBC 100 Women 2018: Who is on the list?» (en anglès). BBC News, 19-11-2018.
# Haworthia arachnoidea var. nigricans

Haworthia arachnoidea var. nigricans, és una varietat de Haworthia arachnoidea del gènere Haworthia de la subfamília de les asfodelòidies.

## Descripció

Haworthia arachnoidea var. nigricans. pot variar de mida, des de 3 cm fins a 12 cm, pot ser prolífic de forma lenta en alguns llocs. Es distingeix per la coloració violeta cap a les puntes de les fulles. El color és molt més fosc. Les fulles són més amples a la base, les espines són més grans i més disperses per a les espècies en general. Les formes glabres amb quilles pronunciades són força habituals. Algunes formes glabres s'assemblen a mucronata var. inconfluens, que es distingeix pel color de les fulles: són de color verd-groguenc clar i les fulles tenen marges i quilla translúcids.

## Distribució i hàbitat

L'àrea de distribució de H. arachnoidea var. nigricans va des de Montagu/Barrydale a l'oest fins a Oudtshoorn a l'est. Al nord creix fins al Laingsburg, on és possible que es connecti amb la var. scabrispina - al pas de Rooinek, on es va descriure H. isomorpha. Hi ha una forta connexió amb la mucronata var. inconfluens al voltant de Barrydale. Al sud de Calitzdorp es presenta una forma molt petita, es va descriure com H. arachnoidea 'scottii' (vegeu el seu propi article).
Creix com altres plantes arachnoidea, així que mantingueu-la més a l’ombra, però, en canvi, aquesta varietat sembla estar una mica més acostumada a la llum del sol més forta; es torna molt vermellosa quan s'exposa. Propagació per llavor o per fillols. Taxonomia nigricans: negrós, pels tons foscos.

## Taxonomia

Haworthia arachnoidea var. nigricans va ser descrita per Martin Bruce Bayer i publicat a Haworthia Revisited 30, a l'any 1999.

### Etimologia

Haworthia: nom en honor del botànic britànic Adrian Hardy Haworth (1767-1833).
arachnoidea: epítet llatí que vol dir "semblant a una teranyina".
var. nigricans: epítet llatí que significa "que s'esdevé o semblant a negre".

### Sinonímia

* Haworthia setata var. nigricans
* Haworthia venteri
* Haworthia unicolor var. venteri

## Referències

* 1 2 3 4 Jilemicky, Jakob. «Haworthia arachnoidea var. nigricans» (en anglès). www.haworhia-gasteria.com | All you want to know about Haworthia, Gasteria & Astroloba. [Consulta: 22 juny 2021].
* ↑ «Haworthia arachnoidea var. nigricans» (en anglès). Tropicos.org. Missouri Botanical Garden. [Consulta: 22 juny 2021].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ «Dictionary of Botanical Epithets». [Consulta: 8 febrer 2021].
* ↑ «Dictionary of Botanical Epithets». [Consulta: 22 juny 2022].

## Enllaços externs

* Fotografia de Haworthia arachnoidea var. nigricans
# Habitatge a la plaça Sant Ramon, 32 (Cerdanyola del Vallès)

Habitatge a la plaça Sant Ramon, 32 és una casa del municipi de Cerdanyola del Vallès (Vallès Occidental) inclosa en l'Inventari del Patrimoni Arquitectònic de Catalunya.

## Descripció

L'edifici de planta baixa amb terrat fa cantonada amb el carrer de Sant Enric. La façana principal, a la Plaça de Sant Ramon, és de composició simètrica amb una porta central allindanada, emmarcada per pilastres decoratives i cornisa superior sostinguda per mènsules vegetals. Als costats hi ha dues finestres rectangulars amb emmarcat de tipus senzill. Una línia d'imposta separa l'espai destinat a les cambres d'aire i amb petites obertures amb decoració vegetal calada. Aquesta zona queda limitada a la part superior per una cornisa sostinguda per mènsules decoratives. La façana lateral és molt senzilla. L'edifici és coronat amb un terrat amb barana, de balustres a la plaça i seguida a la façana lateral. Una torratxa de planta quadrangular completa el conjunt. L'edifici, eclèctic, mostra alguns elements decoratius d'influència neoclàssica.

## Història

L'edifici va ser bastit al final del segle xix. Segons els propietaris actuals de la casa, es tracta de l'edifici més antic de la Plaça de Sant Ramon.
La urbanització de la zona, que es va conèixer com el «barri de Dalt», va començar vers l'any 1828, amb la construcció de cases al carrer de Sant Ramon (antic camí de Cerdanyola a Sant Cugat). Els terrenys eren propietat del mas Serraparera. Posteriorment, cap al 1860, es va realitzar un nou procés constructiu pels carrers de Sant Enric i Santa Maria i, a partir del 1883, cap a la Plaça de Sant Ramon.

## Referències

* 1 2 3 «Habitatge a la plaça Sant Ramon, 32». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].

## Enllaços externs

* Habitatge a la plaça Sant Ramon, 32 Arxivat 2016-03-03 a Wayback Machine., fitxa del catàleg de l'Ajuntament
# Hipselosaure

El hipselosaure (Hypselosaurus, "llangardaix alt") és un gènere representat per una única espècie de dinosaure sauròpode titanosàurid, que va viure a la fi del període Cretaci, fa aproximadament 70 milions d'anys, en el Maastrichtià, en el que avui és Europa.
Hypselosaurus va mesurar uns 9 metres de llarg i unes 10 tones de pes. L'hi coneix per 10 esquelets postcraniales, que mostren unes gruixudes potes posteriors, però de solament una cambra de la seva longitud, que ho diferencien d'altres titanosaures europeus. Igual que el saltasaure, va tenir recobriment de petits plaques òssies inserides en la seva gruixuda pell per defensar-se dels depredadors. D'aquest gènere, es coneixen ous fossilitzats d'uns 30 centímetres de diàmetre. Hypselosaurus va ser descrit pel geòleg Felipe Matherton en 1869, en base de les restes fragmentàries de l'últim Cretaci de Provença, França.
Sauropodomorpha :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
Sauropodomorpha :
Sauropoda :
Neosauropoda :
Macronaria :
Titanosauria :
# Hippuris vulgaris

Hippuris vulgaris (del grec:: ἵππος — cavall i οὐρά — cua), és una espècie comuna de planta aquàtica amb distribució a Euràsia i Amèrica del Nord des de Groenlàndia i el Tibet a Arizona. Prefereix aigües que no siguin àcides. No està estretament emparentada amb els Equisetum.

## Descripció

És una herbàcia perenne que es troba en aigües somes. Arrela sota l'aigua però la majoria de les seves fulles es disposen sobre la superfície de l'aigua. Les fulles es disposen en verticils de 6 a 12; les fulles per sobre d el'aigua fan 0,5 a 2,5 cm de llargada i fins a 3 mm d'amplada, les de sota l'aigua són més fines i més llargues. La tija fa fins a 60 cm de llargada i pot estar de 20 a 30 cm per sobre de l'aigua. Té un rizoma gruixut. Les flors són poc vistoses i no totes les plantes en fan. Estudis sobre H. vulgaris fets a l'altiplà tibetà mostren que emet molt de metà.

## Usos

En la medicina herbal, la seva tija té molts usos, especialment per guarir les ferides i contra la inflamacó de la pell. També pot ser una mala herba que obstrueix els cursos d'aigua.

## Referències

* ↑ Hirota, H., Tang, Y., Hu Q. et al. (2004) Methane emissions from different vegetation zones in a Qinghai-Tibetan Plateau wetland. Soil Biology & Biogeochemistry, 36, 737-748

## Enllaços externs

* Jepson Manual Treatment
# Haydée Santamaría Cuadrado

Haydée Santamaría Cuadrado, coneguda amb el nom de guerra Yeyé, (Encrucijada, 30 de desembre de 1923 - L'Havana, 28 de juliol de 1980) fou una guerrillera i política revolucionària cubana, participant de l'assalt a la caserna Moncada el 1953 i fundadora del Moviment 26 de juliol. Després del triomf de la Revolució cubana fou fundadora del Partit Unit de la Revolució Socialista de Cuba i, posteriorment, del Partit Comunista de Cuba.

## Biografia

Nascuda el 30 de desembre de 1923 a Encrucijada, municipi de la província de Villa Clara a Cuba, fou germana d'Abel Santamaría, un dels revolucionaris capturats per l'exèrcit de Fulgencio Batista després de l'assalt al Moncada, el qual fou torturat i posteriorment assassinat. Després de la mort d'Abel, va escriure una carta als seus pares en què feia referència als somnis rebels del seu germà i del significat de Fidel Castro pel moviment revolucionari. Fou una de les encarregades de treure clandestinament de la presó i recompondre, per diverses vies, el famós al·legat de Fidel Castro en el judici conegut popularment com "La historia me absolverá".
La Càtedra de Formació Política Ernesto "Che" Guevara reprodueix aquestes cartes de Haydée per constituir documents històrics molt importants sobre la Revolució cubana. En segon lloc, perquè ajuden a conèixer la personalitat de Haydée Santamaría i a comprendre el seu paper central i el d'altres dones en la lluita revolucionària llatinoamericana.

## Referències

* ↑ «Haydée Santamaría» (en castellà). EcuRed.cu. [Consulta: 18 desembre 2012].

## Vegeu també

* Melba Hernández

## Enllaços externs

* Biografia a Granma (castellà)
* Biografia a EcuRed.cu (castellà)
* http://www.cenit.cult.cu/sites/encrucijada/Museos.htm Arxivat 2009-06-28 a Wayback Machine. (castellà)
* http://www.cuba-museums-guide.com/cuba_museums/abel_santamaria_house.htm Arxivat 2015-04-23 a Wayback Machine. (anglès)
# Herpestes

Herpestes ('lladre rastrer') és un gènere de mangostes de la família Herpestidae.
Es distribueixen a Àfrica i el sud de la península Ibèrica. Antigament contenia nou espècies asiàtiques que actualment es classifiquen en el gènere Urva.

## Taxonomia

Conté les següents espècies i subespècies:
* H. abdelalii †
* Mangosta comuna (Herpestes ichneumon)
** Herpestes ichneumon ichneumon
** Herpestes ichneumon angolensis
** Herpestes ichneumon cafra
** Herpestes ichneumon centralis
** Herpestes ichneumon funestus
** Herpestes ichneumon mababiensis
** Herpestes ichneumon numidicus
** Herpestes ichneumon parvidens
** Herpestes ichneumon sabiensis
** Herpestes ichneumon sangronizi
** Herpestes ichneumon widdringtonii
* H. palaeoserengetensis †

## Referències

* ↑ Do Linh San, E., Maddock, A.H., Gaubert, P. & Palomares, F ({{{any}}}). "Herpestes ichneumon." {{{any}}} Llista Vermella de la UICN. Unió Internacional per a la Conservació de la Natura, edició {{{any}}}. [Consulta: 25 agost 2018]
* ↑ Francis, 2019, p. 317.

## Bibliografia

* Francis, C. M. Field Guide to the Mammals of South-east Asia (en anglès). 2a edició. Bloomsbury, 2019. ISBN 978-1-4729-3499-4.
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Helmut Schmieder

Helmut Schmieder va ser un piragüista d'eslàlom de l'Alemanya de l'Est que va competir a la dècada del 1950. Va guanyar una medalla d'or amb l'equip mixt C-2 als Campionats de Món de l'Eslàlom a Augsburg (1957).

## Referències

* ↑ «Overview of athlete's results». Arxivat de l'original el 2 maig 2014. [Consulta: 5 desembre 2012].
# Hipercalciúria

La hipercalciúria és la presentació d'uns nivells elevats de calci en l'orina. La hipercalciúria crònica pot comportar un deteriorament de la funció renal, la nefrocalcinosi i la malaltia renal crònica. Els pacients amb hipercalciúria tenen ronyons que reben nivells més elevats de calci del normal. El calci pot provenir d'un dels dos camins: a través de l'intestí on els nivells de calci són superiors al normal i absorbits pel cos o dels ossos. Es pot realitzar una exploració de densitat òssia per determinar si s'obté calci dels ossos.
La hipercalciúria en pacients pot ser deguda a causes genètiques.

## Causes

* Trastorns que cursin amb hipercalcèmia: hiperparatiroïdisme, ingesta excessiva de vitamina D i/o sals de calci.
* Hipercalciúria idiopàtica, acidosi tubular renal i acidosi metabòlica.

## Referències

* ↑ Lieske, John. «Kidney Stones - Update in Diagnosis and Management». Mayo Foundation For Medical Education And Research. Arxivat de l'original el 26 agost 2013. [Consulta: 3 desembre 2013].
# Hiperbi

Hiperbi (en llatí Hyperbius, en grec antic Ὑπέρβιος) fou un artista grec natural de la ciutat de Corint al que s'atribueix l'invent de les rajoles per construir muralles, juntament amb Agroles i Eurial. Una altra tradició el fa inventor d'un tipus de torn de terrissaire. En parlen Pausànies i Plini el Vell a la Naturalis Historia.

## Referències

* ↑ Hyperbius a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 538
# Hontianske Trsťany

Hontianske Trsťany és un poble i municipi d'Eslovàquia que es troba a la regió de Nitra, al sud-oest del país.
La primera menció escrita de la vila es remunta al 1245.

## Referències

* ↑ «Population and housing census» (en anglès). Statistical Office of the Slovak Republic, 2011. [Consulta: 19 desembre 2021].
* ↑ «Contact» (en anglès). HONSTIANSKE TRSTANY OFICIALNE STRANKY OBCE. [Consulta: 19 desembre 2021].
# Hontoria de la Cantera

Hontoria de la Cantera és un municipi de la província de Burgos a la comunitat autònoma de Castella i Lleó. Forma part de la comarca d'Alfoz de Burgos.

## Demografia

Evolució demogràfica :
| 1991 | 1996 | 2001 | 2004 |
| 107 | 127 | 126 | 137 |